POSTUPAK NABAVE ZA SUBJEKTE KOJI NISU OBVEZNICI ZAKONA O JAVNOJ NABAVI (NOJN)

**DOKUMENTACIJA ZA NADMETANJE**

**Obavijest o nabavi (javno nadmetanje)**

**1. Izmjena Obavijesti o nabavi**

**Predmet nabave:**

**CNC STROJ ZA OBRADU PROFILA VRATA S EDUKACIJOM**

**Evindencijski broj nabave: 10/2021**

Zagreb, prosinac 2021. godine

SADRŽAJ

[1. OPĆI PODACI 3](#_Toc91143386)

[1.1. Podaci o Naručitelju (NOJN) 3](#_Toc91143387)

[1.2. Podaci o osobi zaduženoj za komunikaciju s ponuditeljima 3](#_Toc91143388)

[1.3. Evidencijski broj nabave 4](#_Toc91143389)

[1.4. Procijenjena vrijednost nabave 4](#_Toc91143390)

[1.5. Vrsta postupka nabave 4](#_Toc91143391)

[1.6. Vrsta ugovora o nabavi 4](#_Toc91143392)

[1.7. Početak postupka nabave 4](#_Toc91143393)

[1.8. Popis gospodarskih subjekata s kojima je Naručitelj u sukobu interesa 5](#_Toc91143394)

[2. PODACI O PREDMETU NABAVE 5](#_Toc91143395)

[2.1. Opis predmeta nabave 5](#_Toc91143396)

[2.2. Opis i oznaka grupa predmeta nabave 6](#_Toc91143397)

[2.3. Količina i tehnički opis predmeta nabave 6](#_Toc91143398)

[2.4. Mjesto isporuke robe 7](#_Toc91143399)

[2.5. Rok izvršenja ugovornih obveza 7](#_Toc91143400)

[2.6. Jamstveni rok 8](#_Toc91143401)

[3. ROK ZA DOSTAVU PONUDA 8](#_Toc91143402)

[4. OBAVEZNI RAZLOZI ISKLJUČENJA PONUDITELJA 8](#_Toc91143403)

[5. UVJETI I DOKAZI SPOSOBNOSTI PONUDITELJA 10](#_Toc91143404)

[5.1. Ekonomska sposobnost 10](#_Toc91143405)

[5.2. Tehnička sposobnost 11](#_Toc91143406)

[6. KRITERIJ ZA ODABIR PONUDE 12](#_Toc91143407)

[7. PODACI O PONUDI 13](#_Toc91143408)

[7.1. Sadržaj i način izrade ponude 13](#_Toc91143409)

[7.2. Pravila dostave dokumenata 14](#_Toc91143410)

[7.3. Način dostave ponude 14](#_Toc91143411)

[7.4. Izmjena i/ili dopuna ponude i odustajanje od ponude 15](#_Toc91143412)

[7.5. Način određivanja cijene ponude 15](#_Toc91143413)

[7.6. Rok valjanosti ponude 15](#_Toc91143414)

[7.7. Trošak ponude 15](#_Toc91143415)

[8. ODREDBE KOJE SE ODNOSE NA ZAJEDNICU PONUDITELJA 16](#_Toc91143416)

[9. ODREDBE KOJE SE ODNOSE NA PODIZVODITELJE 16](#_Toc91143417)

[10. PREGLED I OCJENA PONUDA 17](#_Toc91143418)

[10.1. Pojašnjenje i upotpunjavanje 17](#_Toc91143419)

[10.2. Odluka o odabiru ili poništenju 17](#_Toc91143420)

[11. JAMSTVA 18](#_Toc91143421)

[12. ROK, NAČIN I UVJETI PLAĆANJA 19](#_Toc91143422)

# OPĆI PODACI

# Podaci o Naručitelju (NOJN)

Naziv i sjedište naručitelja: ADORO d.o.o. za proizvodnju

Adresa: Kanalska ulica 36, 10 250 Zagreb

OIB: 98931889409

MBS: 080747550

Broj telefona: + 385 1 6531 050

Broj telefaksa: + 385 1 6531 052

Internetska adresa: www.adoro-vrata.hr

Adresa elektroničke pošte: [info@adoro-tueren.com](mailto:info@adoro-tueren.com)

Naručitelj provodi projekt „Primjena novih tehnologija i kompetencija u proizvodnji vrata društva Adoro“, KK.03.2.1.15.0115, sukladno projektnoj prijavi na Poziv na dostavu projektnih prijedloga „Izgradnja i opremanje proizvodnih kapaciteta MSP“ referentne oznake poziva KK.03.2.1.15.

Naručitelj objavljuje Obavijest o nabavi s pripadajućim prilozima na internetskoj stranici Europskih strukturnih i investicijskih fondova www.strukturnifondovi.hr.

# Podaci o osobi zaduženoj za komunikaciju s ponuditeljima

Kontakt osoba naručitelja: Rajka Karan

Telefon: + 385 1 653 1050

Elektronička pošta: [~~rajka.karan@adoro-tueren.hr~~](mailto:rajka.karan@adoro-tueren.hr) [rajka.karan@adoro-tueren.com](mailto:rajka.karan@adoro-tueren.com)

Komunikacija i svaka druga razmjena informacija između naručitelja i gospodarskih subjekata obavljat će se u pisanom obliku. Pisani zahtjev zainteresiranih gospodarskih subjekata za pojašnjenjem dostavlja se putem e-maila: ~~[rajka.karan@adoro-tueren.hr](mailto:rajka.karan@adoro-tueren.hr)~~ rajka.karan@adoro-tueren.com

Ako je potrebno, gospodarski subjekti mogu za vrijeme roka za dostavu ponuda zahtijevati dodatne informacije i objašnjenja vezana uz dokumentaciju za nadmetanje. Dodatne informacije i objašnjenja biti će objavljeni bez navođenja podataka o podnositelju zahtjeva na internetskoj stranici [www.strukturnifondovi.hr](http://www.strukturnifondovi.hr). Pod uvjetom da je zahtjev pravovremen, posljednje dodatne informacije i objašnjenja vezana uz dokumentaciju za nadmetanje Naručitelj će staviti na raspolaganje najkasnije dva (2) dana prije isteka roka za dostavu ponuda u slučaju da je zahtjev za pitanjem/pojašnjenjem dostavljen pravodobno, odnosno najkasnije tijekom četvrtog (4) dana prije dana u kojem ističe rok za dostavu ponuda. Pisani zahtjev zainteresiranih gospodarskih subjekata za pojašnjenjem dostavlja se putem e-maila. Naručitelj može produljiti rok za dostavu ponuda i produljenje će biti razmjerno važnosti pojašnjenja i/ili izmjeni dokumentacije.

# Evidencijski broj nabave

10/2021

# Procijenjena vrijednost nabave

Procijenjena vrijednost nabave iznosi 4.100.000,00 HRK.

# Vrsta postupka nabave

Postupak s objavljivanjem Obavijesti o nabavi. Danom početka postupka nabave smatra se dan objave Obavijesti o nabavi i dokumentacije za nadmetanje s pripadajućim prilozima na internetskoj stranici [www.strukturnifondovi.hr](http://www.strukturnifondovi.hr)

Nabava se provodi temeljem Priloga 4. Postupci nabave za osobe koje nisu obveznici Zakona o javnoj nabavi Poziva ''Izgradnja i opremanje proizvodnih kapaciteta MSP“ referentne oznake poziva KK.03.2.1.15.

Stupanj potrebnog oglašavanja postupka nabava, kao i mjesto i način oglašavanja, mora biti razmjeran prirodi i opsegu nabave, a uključuje najmanje objavu Obavijesti o nabavi na internetskoj stranici [www.strukturnifondovi.hr](http://www.strukturnifondovi.hr)

# Vrsta ugovora o nabavi

Ugovor o nabavi roba.

# Početak postupka nabave

Postupak nabave započinje objavljivanjem Obavijesti o nabavi na internetskoj stranici [www.strukturnifondovi.hr](http://www.strukturnifondovi.hr).

Datum objave obavijesti o nabavi je **23.12.2021.**

# Popis gospodarskih subjekata s kojima je Naručitelj u sukobu interesa

Članovi Odbora za nabavu, osoba ovlaštena za zastupanje naručitelja te imenovana osoba za provođenje postupka nabave postupaju u skladu s načelima izbjegavanja sukoba interesa te se izuzimaju iz postupka nabave u slučaju postojanja sukoba interesa. Prilikom utvrđivanja postojanja sukoba interesa na odgovarajući način primjenjuju se odredbe važećeg Zakona o javnoj nabavi koje uređuju to pitanje.

Gospodarski subjekti s kojima Naručitelj i s njima povezane osobe ne smiju sklapati ugovore o nabavi (u svojstvu ponuditelja, člana zajednice ponuditelja ili podizvoditelja odabranom ponuditelju) su:

* SENKON gradnja d.o.o., Buzinska cesta 52, Zagreb, OIB: 58908289115
* SENCON d.o.o., Buzinska cesta 52, Zagreb, OIB: 33900900853
* artdor, d.o.o. u likvidaciji, Kanalska 34 (Lučko), Zagreb, OIB: 36320417813

# PODACI O PREDMETU NABAVE

# Opis predmeta nabave

Predmet nabave je CNC stroj za obradu profila vrata - obradni centar za obradu profila vrata s mogućnostima obrade raznih materijala uključujući aluminij. Stroj za obradu profila omogućava obradu i rezanje profila vrata kroz uspostavljeni automatski ciklus. Stroj omogućava obradu profila s visokom razinom preciznosti tijekom cijelog radnog ciklusa budući da sustav stezanja osigurava točan položaj i brzu obradu profila. Stroj sadrži softverski paket za optimirano upravljanje procesima obrade.

Osim nabavke stroja predmet nabave čini i pripadajuća edukacija zaposlenika Naručitelja.

U ponudi moraju biti ponuđene sve stavke na način kako je to definirano u tehničkim specifikacijama. Predmet nabave uključuje dostavu na lokaciju naručitelja naznačenu u točki 2.4.

Detaljnije specifikacije i količina predmeta nabave dane su u **Prilogu 6\_**Troškovnik i **Prilogu 7**\_Tehničke specifikacije.

# Opis i oznaka grupa predmeta nabave

Predmet nabave nije podijeljen na grupe nabave.

# Količina i tehnički opis predmeta nabave

Količina predmeta nabave je definirana u troškovniku koji je sastavni dio Dokumentacije za nadmetanje (**Prilog 7 Dokumentacije za nadmetanje**). Troškovnik je sastavni dio ove Dokumentacije za nadmetanje. Stavke troškovnika ne smiju se mijenjati. Ponuditelj je dužan popuniti sve stavke troškovnika. Ponuditelj je dužan ponuditi i upisati jedinične cijene i ukupne iznose za sve stavke u Troškovniku.

Mjerodavne su jedinične cijene upisane u Troškovniku. Popust i svi troškovi moraju biti uračunati u ponuđenim i upisanim jediničnim cijenama u stavkama Troškovnika. Na opisani način postupa Ponuditelj i ukoliko izmjenom i/ili dopunom ponude mijenja cijene u Troškovniku. U tom slučaju, Ponuditelj mora dostaviti potpuno popunjen novi Troškovnik s izmijenjenim jediničnim cijenama, u tiskanom obliku. U slučaju da Ponuditelj ne postupi sukladno ovim uputama, Naručitelj će takvu ponudu smatrati nepotpunom i neprihvatljivom.

Na svim mjestima u tehničkim opisima, nacrtima i troškovniku gdje je naveden proizvođač/marka/tip/model nekog artikla podrazumijeva se da je riječ o formulaciji „ili jednakovrijedno“ .

Ukoliko su u Dokumentaciji za nadmetanje ili Troškovniku navedena tehnička pravila koja opisuju predmet nabave pomoću hrvatskih (nacionalnih) odnosno europskih, odnosno međunarodnih normi, Ponuditelji trebaju ponuditi predmet nabave u skladu s normama iz Dokumentacije za nadmetanje ili jednakovrijednim normama. Stoga za svaku normu navedenu po dotičnom normizacijskom sustavu dozvoljeno je nuditi jednakovrijednu normu, tehničko odobrenje odnosno uputu iz odgovarajuće hrvatske (nacionalne), europske ili međunarodne nomenklature. Jednakovrijedna norma nudi se na način da se u prostor ispod postojeće stavke Tehničkih specifikacija upiše naziv jednakovrijedne norme.

Dokaz jednakovrijednosti dužan je u ponudi, bilo kojim prikladnim sredstvom, dokazati Ponuditelj. Taj dokaz mogu biti tehničke specifikacije, tehnički listovi proizvođača, atesti, izvješća o ispitivanju kvalitete kojima se potvrđuje da ponuđeni proizvod odgovara normama kvalitete u RH ili odgovarajućim EU normama i sl. Dokazi jednakovrijednosti dostavljaju se u svrhu donošenja ocjene imaju li ponuđeni proizvodi tražene karakteristike proizvoda. Ako ponuditelj dokumentima traženim u ovoj točki ne dokaže da ponuđena roba zadovoljava zahtjeve u pogledu opisa predmeta nabave i tehničkom specifikacijom postavljene uvjete, Naručitelj takvu ponudu može odbiti.

Dokazi jednakovrijednosti se dostavljaju uz ponudu.

Ukoliko ponuditelj ostavi prazna mjesta na kojima se opisuju jednakovrijedni proizvodi smatrat će se da je nudio proizvode navedene u stavkama troškovnika.

Naručitelj koristi mogućnost upućivanja na specifikacije prema tehničkim normama te će prihvatiti robu i usluge koje odgovaraju nacionalnim normama kojima se prihvaćaju europske norme, europska odobrenja, zajedničke tehničke specifikacije, međunarodne norme i druge tehničke referentne sustave koje su utvrdila europska normizacijska tijela.

Naručitelj će također prihvatiti ponude roba ako Ponuditelj u ponudi na zadovoljavajući način dokaže da rješenje koje predlaže na jednakovrijedan način zadovoljava zahtjeve definirane tehničkim specifikacijama. Zadovoljavajućim dokazom se smatra izvješće o testiranju tijela za ocjenu sukladnosti ili potvrda koje izdaje takvo tijelo.

Tijelo za ocjenu sukladnosti je tijelo koje provodi aktivnosti ocjene sukladnosti, uključujući kalibriranje, testiranje, certificiranje i inspekciju, koje je akreditirano u skladu s Uredbom (EZ) br. 765/2008 Europskog parlamenta i Vijeća.

Na svim mjestima u tehničkim opisima, nacrtima i troškovniku gdje je projektant naveo dimenzije nekog proizvoda, dimenzije su uvjetovane veličinom prostora koji se izgrađuje ili u koji se proizvod ugrađuje.

U slučaju da Ponuditelj ne postupi sukladno ovim uputama, Naručitelj takvu ponudu može smatrati nepotpunom i neprihvatljivom.

# Mjesto isporuke robe

Kanalska ulica 36, 10 250 Zagreb, Hrvatska

# Rok izvršenja ugovornih obveza

Odabrani ponuditelj obvezuje se isporučiti cjelokupni predmet nabave najkasnije do 15.07.2022. godine.

Smatra se da je isporuka predmeta nabave uredno izvršena nakon što je roba isporučena i puštena u probni rad u skladu s uvjetima ovog natječaja, kako je i pojašnjeno točkom 2.1., što se evidentira u potpisanom Zapisniku o konačnom prihvatu robe, koji potpisuju Naručitelj i odabrani ugovaratelj na dan dostave predmeta nabave na lokaciji naručitelja.

Naručitelj i Dobavljač imaju pravo na produženje roka izvršenja ugovora u sljedećim slučajevima:

• uslijed nastupa više sile,

• uslijed mjera predviđenih aktima i postupcima javnopravnih tijela,

• uslijed pisanog zahtjeva Naručitelja za prekidom isporuke,

Pod višom silom podrazumijevaju se prirodni događaji, npr. poplave, požari ili pak ljudske radnje koje utječu na tijek dostave roba (npr. prirodni događaji, karantena, poplave, požari, terorizam, rat, epidemija iznenadno ograničenje roba).

Dobavljač i Naručitelj neće u navedenim slučajevima imati međusobnih potraživanja zbog eventualno nastalih troškova uslijed produženja roka izvršenja usluga osim u slučaju kad su mjere predviđene aktima javnopravnih tijela donesene isključivo zbog krivnje Ugovaratelja.

# Jamstveni rok

Dobavljač jamči za ispravnost isporučene opreme minimalno 12 (dvanaest) mjeseci, računajući od dana potpisivanja Zapisnika o konačnom prihvatu robe i puštanja stroja u rad.

Jamstvom se smatra jamstvo za ispravnost robe (opreme) i funkcionalnost sustava te uključuje obvezu Dobavljača da otklanja nedostatke koji se pojave tijekom ugovorenog jamstvenog roka, uz uvjet redovnog i ispravnog korištenja i održavanja robe (opreme).

# ROK ZA DOSTAVU PONUDA

**Datum, vrijeme i mjesto dostave ponuda**

Ponuda, bez obzira na način dostave, mora biti zaprimljena od strane Naručitelja, najkasnije do:

**14.01.2022. godine do 12:00 sati,**

na adresu Naručitelja iz točke 7.3. Dokumentacije za nadmetanje.

Ponude koje pristignu nakon isteka roka za dostavu ponuda neće biti predmetom ocjene ponuda.

# OBAVEZNI RAZLOZI ISKLJUČENJA PONUDITELJA

Ponuditelj će biti isključen iz postupka ukoliko:

1. je on ili osoba ovlaštena za njegovo zakonsko zastupanje pravomoćno osuđena za kazneno djelo sudjelovanje u zločinačkoj organizaciji, korupcije, prijevare, terorizma, financiranja terorizma, pranja novca, dječjeg rada ili drugih oblika trgovanja ljudima
2. nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja.
3. je lažno predstavio ili pružio neistinite podatke u vezi s uvjetima koje je Naručitelj naveo kao razloge za isključenje ili uvjete kvalifikacije.
4. je u stečaju, insolventan ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima
5. je u posljednje dvije godine do početka postupka nabave učinio težak profesionalni propust koji Naručitelj može dokazati na bilo koji način
6. ako postoji sukob interesa između Ponuditelja i članova Odbora za nabavu, osobe ovlaštene za zastupanje Naručitelja ili osobe imenovane za provođenje postupka nabave koji se ne može učinkovito ukloniti izuzimanjem navedenih osoba.

Naručitelj prihvaća kao preliminaran dokaz da se Ponuditelj ne nalazi u jednoj od situacija navedenih u ovoj točki potpisanu izjavu osobe po zakonu ovlaštene za zastupanje gospodarskog subjekta koja se dostavlja u ponudi prema obrascu Prilog 2 – Izjava ponuditelja.

U slučaju zajednice ponuditelja, okolnosti vezane uz obvezne razloge isključenja utvrđuju se za sve članove zajednice ponuditelja pojedinačno te su svi članovi zajednice ponuditelja obvezni u ponudi dostaviti **Prilog 2** – Izjava ponuditelja potpisan od strane osobe po zakonu ovlaštene za zastupanje gospodarskog subjekta.

U slučaju podugovaratelja, okolnosti vezane uz obvezne razloge isključenja utvrđuju se za sve podugovaratelje pojedinačno te su svi podugovaratelji obvezni u ponudi dostaviti ispunjen Prilog 2 – Izjava ponuditelja potpisan od strane osobe po zakonu ovlaštene za zastupanje gospodarskog subjekta.

Naručitelj može zahtijevati od Ponuditelja (i ako je primjenjivo od svih članova zajednice ponuditelja) da prije sklapanja Ugovora dostavi jedan ili više dokumenata (potvrda, izvoda, i sl.) koji potvrđuju da se Ponuditelj ne nalazi u nekoj od situacija navedenih u ovoj točki, uz preduvjet da se takvi dokumenti izdaju u zemlji sjedišta Ponuditelja te da ih on može ishoditi.

Ako se u državi poslovnog nastana Ponuditelja, odnosno državi čija je osoba ovlaštena za zastupanje Ponuditelja državljanin, ne izdaju traženi dokumenti ili ako ne obuhvaćaju sve činjenice koje predstavljaju obvezne razloge za isključenje u smislu ove točke Poziva, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom Ponuditelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

# UVJETI I DOKAZI SPOSOBNOSTI PONUDITELJA

Naručitelj je odredio uvjete ekonomske i tehničke sposobnosti kojima se osigurava da gospodarski subjekt ima iskustvo i resurse potrebne za izvršenje ugovora o nabavi. Minimalne razine sposobnosti koje se zahtijevaju vezane su uz predmet nabave i razmjerne su predmetu nabave.

Ponuditelj dokazuje primjerenu sposobnost, što ulijeva sigurnost da će ukoliko bude izabran, isporučiti robu (opremu) kvalitetno, stručno, pravovremeno i profesionalno. Navedeno dokazuje na način da u svojoj ponudi popuni i priloži Izjavu o ispunjenju traženih uvjeta sposobnosti (Prilog 3) za predmetni postupak nabave kojom jamči svoju ekonomsku sposobnost te tehničku sposobnost.

Naručitelj može tražiti od ponuditelja, nadležnih tijela ili trećih osoba dokumentaciju kojom se dokazuje ispunjavanje uvjeta sposobnosti traženih u točkama 5.1. i 5.2. poput godišnjih financijskih izvještaja, popisa glavnih isporuka roba ili izvršenih poslova te potvrde druge ugovorne strane o uredno izvršenom poslu ili isporučenim robama.

# Ekonomska sposobnost

Ponuditelj mora imati ukupni kumulativni godišnji promet za tri (3) posljednje dostupne financijske godine, ovisno o datumu osnivanja ili početka obavljanja djelatnosti gospodarskog subjekta, ako je informacija o tim prometima dostupna, minimalno u dvostrukom iznosu vrijednosti procijenjene vrijednosti nabave.

Radi utvrđivanja prihvatljivosti ponude, u slučaju da su dokazi ispunjenja uvjeta sposobnosti izraženi u stranoj valuti, iznosi prometa preračunavat će se u kune (HRK) prema srednjem tečaju Hrvatske narodne banke (HNB) računajući na dan objave Obavijesti o nadmetanju.

U svrhu dokazivanja ukupnog prometa, Ponuditelj mora dostaviti popunjen, potpisan i ovjeren **Prilog 3** – Izjava ponuditelja koji je sastavni dio ove dokumentacije o nabavi. Izjavu potpisuje osoba po zakonu ovlaštena za zastupanje gospodarskog subjekta.

U slučaju zajednice Ponuditelja, svi članovi zajednice Ponuditelja obvezni su kumulativno dokazati da imaju ukupni kumulativni godišnji promet za posljednje tri dostupne financijske godine, minimalno u dvostrukom iznosu procijenjene vrijednosti nabave. U tom slučaju potrebno je dostaviti popunjen, potpisan i ovjeren **Prilog 3** – Izjava ponuditelja za svakog pojedinog člana zajednice ponuditelja. Izjavu pojedinog člana zajednice ponuditelja potpisuje osoba po zakonu ovlaštena za zastupanje gospodarskog subjekta.

Zajednica gospodarskih subjekata kumulativno (zajednički) dokazuje sposobnost iz ove točke.

# Tehnička sposobnost

Svaki ponuditelj mora dokazati da je uredno izvršio najmanje jedan (1), a najviše tri (3) isporuke robe CNC stroja kao što je predmet nabave u godini u kojoj je započeo postupak nabave (2021.) i/ili tijekom 3 (tri) godina koje prethode toj godini (2020., 2019., 2018.) pri čemu kumulativna vrijednost isporučenih roba bez PDV-a mora biti najmanje u visini procijenjene vrijednosti nabave.

Uredno izvršenom isporukom robe smatra se isporuka i montaža CNC stroja.

U slučaju zajednice Ponuditelja, svi članovi zajednice Ponuditelja obvezni su kumulativno dokazati da su izvršili najmanje jedan (1), a najviše tri (3) isporuke robe CNC stroja kao što je predmet nabave u godini u kojoj je započeo postupak nabave (2021.) i/ili tijekom 3 (tri) godina koje prethode toj godini (2020., 2019., 2018.) pri čemu kumulativna vrijednost isporučene robe bez PDV-a mora biti najmanje u visini procijenjene vrijednosti nabave.

Ponuditelj mora u ponudi dostaviti popis glavnih isporuka roba (**Prilog 8).**

Popis sadrži:

* Naziv druge ugovorne strane
* Ime i prezime i kontakt osobe koja je zadužena za kontakt radi provjere reference,
* Datum kada je roba isporučena
* Vrijednost isporučene robe

Zajednica gospodarskih subjekata kumulativno (zajednički) dokazuje sposobnost iz ove točke te mora u ponudi dostaviti popis glavnih isporuka roba - **Prilog 8** dokumentacije.

Ponuditelj se može u postupku javne nabave radi dokazivanja ispunjavanja tehničkih sposobnosti, osloniti na sposobnost drugih subjekata, bez obzira na pravnu prirodu njihova međusobnog odnosa. Ako se Ponuditelj oslanja na sposobnost drugih gospodarskih subjekata, mora dokazati NOJN-u da će imati na raspolaganju potrebne resurse za izvršenje ugovora, primjerice Izjavom drugog gospodarskog subjekta da će te resurse staviti na raspolaganje Ponuditelju.

Naručitelj će provjeriti ispunjava li drugi subjekt na čiju se sposobnost Ponuditelj oslanja relevantne kriterije za odabir gospodarskog subjekta (uvjete sposobnost), kako je primjenjivo, te postoje li osnove za isključenje sukladno točki 4. dokumentacije za nadmetanje.

Naručitelj će od Ponuditelja zahtijevati da u primjerenom roku ne kraćem od 5 dana zamijeni subjekt na čiju se sposobnost oslonio radi dokazivanja kriterija za odabir ako, utvrdi da kod tog subjekta postoje osnove za isključenje ili da ne udovoljava relevantnim kriterijima za odabir gospodarskog subjekta.

Pod istim uvjetima, zajednica gospodarskih subjekata može se osloniti na sposobnost članova zajednice ili drugih subjekata.

# KRITERIJ ZA ODABIR PONUDE

Kriterij odabira ponude je ekonomski najpovoljnija ponuda.

Ako dvije ili više valjanih ponuda budu jednako rangirane prema kriteriju za odabir ponude, Naručitelj će odabrati ponudu koja je zaprimljena ranije. Ako Ponuditelj nakon dostave ponude dostavi izmjenu i/ili dopunu ponude kao vrijeme zaprimanja ponude smatra se vrijeme kada je dostavljena posljednja izmjena i/ili dopuna.

Pri odabiru najpovoljnijeg Ponuditelja Naručitelj će koristiti sljedeće kriterije:

1. Cijena (maksimalno 90 bodova) - relativni značaj 90%
2. Rok odaziva na servisnu intervenciju (maksimalno 10 bodova)- relativni značaj 10%

Traženi kriteriji se upisuju u Ponudbeni list (**Prilog 1 Dokumentacije za nadmetanje**).

Metodologija ocjene ponuda koju će Naručitelj primijeniti je sljedeća:

1. **Cijena (maksimalno 90 bodova) – relativan značaj 90%**

Ponudi s najnižom cijenom (Cmin) dodjeljuje se maksimalnih 90 bodova.

Bodovi (Bp) za pojedinačnu ponudu (Cp) računaju se uz primjenu sljedeće formule, uz zaokruživanje rezultata na dvije decimale:

Bc = Cmin/Cp x 90

Bc = broj bodova koji je ponuda dobila za ponuđenu cijenu bez PDV-a

Cmin = najniža cijena ponuđena u postupku nabave

Cp = cijena ponude koja je predmet ocjene

1. **Rok odaziva na servisnu intervenciju (maksimalno 10 bodova)- relativni značaj 10%**

Naručitelj će bodovati rok odaziva na servisnu intervenciju u jamstvenom roku (To). S obzirom na potrebe proizvodnog pogona otežan rad ili zastoj proizvodnog procesa uzrokuje značajne gubitke. Stoga je bitan rok odaziva na servisnu intervenciju koji obuhvaća vrijeme odaziva na servis, otklanjanje kvara i ponovno uspostavljanje sustava u prvotnu funkciju.

Pod vremenom roka odaziva na servisnu intervenciju, smatra se ukupno vrijeme potrebno za vraćanje stroja u potpunu funkcionalnost (izlazak na teren, uvid, zamjena dijelova i ostalo), servis na lokaciji gdje je instaliran novi stroj i njegove komponente. Rok odaziva ponuditelj naznačuje na Ponudbenom listu (Prilog 1) na za to predviđenom mjestu u satima. Ponudi s ponuđenim najkraćim rokom odaziva na servisnu intervenciju i dodjeljuje se maksimalnih 10 bodova.

**To= Tmin/ Tp x 10**

To= broj bodova koji je dodijeljen ponuditelju za rok odaziva na servisnu intervenciju

Tmin= najkraće ponuđeno vrijeme otklanjanja kvara u roku odaziva

Tp= vrijeme otklanjanja kvara u roku odaziva u ponudi koja je predmet ocjene.

Ukupan broj bodova jednak je zbroju bodova dobivenih pod a), i b) točke 6. ove Dokumentacije o nabavi. Maksimalni ukupni broj bodova je 100.

# PODACI O PONUDI

# Sadržaj i način izrade ponude

Ponuditelj predaje ponudu u izvorniku koja sadrži dokumentaciju složenu te potpisanu na za to predviđenim mjestima od strane osobe ovlaštene za zastupanje gospodarskog subjekta ili osobe koju on opunomoći uz obavezno dostavljanje dokumenta kojim se dokazuje punomoć.

Ponuda mora sadržavati najmanje:

• popunjen i potpisani ponudbeni list (Prilog 1),

• popunjenu i potpisanu izjavu o nepostojanju obveznih razloga isključenja (Prilog 2)

• popunjenu i potpisanu izjavu kojom Ponuditelj jamči da ispunjava uvjete sposobnosti (Prilog 3)

• podatke o zajednici ponuditelja (ako je primjenjivo) (Prilog 4)

• podatke o podizvoditeljima (ako je primjenjivo) (Prilog 5)

• popunjen i potpisan troškovnik (Prilog 6),

* Popunjene i potpisane tehničke specifikacije (Prilog 7)

• popunjen i potpisan popis glavnih isporuka roba (prilog 8)

• jamstvo za ozbiljnost ponude (*ako je primjenjivo)*

Nije dopušteno nuđenje varijanti (alternativnih) ponuda.

Ponuda mora biti izrađena u papirnatom obliku, otisnuta ili pisana neizbrisivom tintom. Pri izradi ponude, ponuditelj se mora pridržavati zahtjeva i uvjeta iz ove Dokumentacije. Ponuditelj ne smije mijenjati i nadopunjavati tekst Dokumentacije za nadmetanje. Ponuda se zajedno s pripadajućom dokumentacijom izrađuje na hrvatskom i latičkom pismu. Dijelovi ponude koji se odnose na dokaze jednakovrijednosti ili tehničke karakteristike opreme (katalozi, brošure, tehnički listovi i sl.) mogu biti na engleskom jeziku.

Ispravci u ponudi moraju biti izrađeni na način da ispravljeni tekst ostane vidljiv (čitak) ili dokaziv (npr. nije dopustivo brisanje, premazivanje ili uklanjanje slova ili otisaka). Ispravci moraju uz navod datuma biti potvrđeni potpisom Ponuditelja.

# Pravila dostave dokumenata

Sve tražene dokumente i dokaze Ponuditelji dostavljaju u neovjerenoj preslici. Navedeno se ne odnosi na Izjave koje moraju biti u izvorniku. U slučaju postojanja sumnje u istinitost podataka u priloženim dokumentima ili izjavama ponuditelja iz ove točke, naručitelj se može obratiti nadležnim tijelima radi dobivanja informacija o situaciji tih ponuditelja, a u slučaju da se radi o ponuditelju sa sjedištem u drugoj državi naručitelj može zatražiti suradnju nadležnih vlasti.

# Način dostave ponude

Ponuda se u zatvorenoj omotnici dostavlja neposredno naručitelju ili poštanskom pošiljkom na adresu:

Kanalska ulica 36, 10 250 Zagreb, Hrvatska

Prijedlog izgleda omotnice s obaveznim elementima:

ADORO d.o.o. za proizvodnju

Kanalska ulica36

10 250 Zagreb

Hrvatska

Evidencijski broj nabave: 10/2021

Naziv nabave: CNC stroj za obradu profla vrata s edukacijom

- NE OTVARATI -

Ponuditelj samostalno određuje koji će od navedenih načina dostave ponude koristiti i sam snosi rizik eventualnog gubitka, odnosno nepravovremene dostave ponude.

Elektronička dostava ponuda nije dopuštena.

Ponude i dokumentacija priložena uz ponude ne vraćaju se ponuditeljima.

Ako omotnica nije zatvorena i označena kako je navedeno, ista se smatra nevažećom.

Otvaranje ponuda nije javno.

# Izmjena i/ili dopuna ponude i odustajanje od ponude

Ponuditelj može do isteka roka za dostavu ponuda dostaviti izmjenu i/ili dopunu ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. U tom se slučaju ponude otvaraju obrnutim redoslijedom zaprimanja, a vremenom zaprimanja smatra se dostava posljednje verzije izmjene ponude.

Ukoliko izmjenom ili dopunom ponude ponuditelj mijenja cijenu, uz dostavu izmjene ili dopune ponude je potrebno dostaviti i potpuno popunjen i potpisani novi Troškovnik s izmijenjenim jediničnim cijenama, u tiskanom obliku. U slučaju da Ponuditelj ne postupi sukladno ovim uputama, Naručitelj može takvu ponudu smatrati nepotpunom i neprihvatljivom.

Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju ponuda se smatra nevažećom.

# Način određivanja cijene ponude

Ponuditelj dostavlja ponudu s cijenom u kunama (HRK). Cijena ponude piše se brojkama. Ako cijena ponude nije iskazana u kunama, radi usporedivosti ponuda, cijene ponuda preračunavat će se u kune (HRK) prema srednjem tečaju Hrvatske narodne banke (HNB) na dan objave Obavijesti o nabavi. Ponuditelj je dužan ponuditi, tj. upisati cijenu (zaokruženu na dvije decimale) za svaku stavku Troškovnika te cijenu ponude, na način kako je to određeno Troškovnikom, kao i upisati cijenu ponude, na način kako je to određeno u Ponudbenom listu.

Cijena ponude je nepromjenjiva tijekom trajanja ugovora o nabavi. U cijenu ponude moraju biti uračunati svi troškovi i popusti.

Ponuditelj je obvezan prije dostavljanja ponude proučiti kompletnu dokumentaciju za nadmetanje.

# Rok valjanosti ponude

Rok valjanosti ponude je najmanje 60 dana od isteka roka za dostavu ponuda. Naručitelj će odbiti ponudu čija je valjanost kraća od zahtijevane. Ako istekne rok valjanosti ponude, Naručitelj će tražiti njegovo produljenje i u tu svrhu dati primjereni rok ponuditelju. Na zahtjev Naručitelja, Ponuditelj može produžiti rok valjanosti svoje ponude.

# Trošak ponude

Trošak pripreme i podnošenja ponude u cijelosti snosi Ponuditelj.

# ODREDBE KOJE SE ODNOSE NA ZAJEDNICU PONUDITELJA

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa. Odgovornost ponuditelja iz zajednice ponuditelja je solidarna. Ponuda zajednice ponuditelja mora sadržavati podatke o svakom članu zajednice ponuditelja, kako je određeno u ponudbenom listu. U zajedničkoj ponudi mora biti navedeno koji će dio ugovora o javnoj nabavi (predmet, količina, vrijednost i postotni dio) izvršavati pojedini član zajednice ponuditelja. Naručitelj neposredno plaća svakom članu zajednice ponuditelja za onaj dio ugovora o javnoj nabavi koji je on izvršio.

U slučaju zajednice ponuditelja Ponuditelj dostavlja ispunjen Prilog 4 Dokumentacije o nabavi.

# ODREDBE KOJE SE ODNOSE NA PODIZVODITELJE

Ponuditelj, odnosno zajednica ponuditelja, koji namjerava ustupiti dio ili dijelove ponude podizvoditeljima, u svojoj ponudi mora jasno navesti podatke o svim podizvoditeljima (naziv i sjedište) i podatke o dijelu ugovora koji namjerava dati u podugovor, te u tu svrhu ispuniti i dostaviti Prilog 5. ove Dokumentacije o nabavi. Ponuditelj je dužan za podizvoditelja dostaviti Izjavu iz Priloga 2 Dokumentacije da se ne nalazi ni u jednom od slučajeva isključenja (Poglavlje 4. Dokumentacije).

Ako ponuditelj ne dostavi podatke o podugovaratelju/podugovarateljima, smatra se da će cjelokupni predmet nabave izvršiti samostalno.

Naručitelj je obvezan neposredno plaćati podugovaratelju za dio ugovora koji je izvršio podugovaratelj. Odabrani ponuditelj mora svom računu ili situaciji priložiti račune svojih podugovaratelja koje je prethodno potvrdio.

Odabrani ponuditelj može tijekom izvršenja ugovora o nabavi od naručitelja zahtijevati:

- promjenu podugovaratelja za onaj dio ugovora o nabavi koji je prethodno dao u podugovor,

- preuzimanje izvršenja dijela ugovora o nabavi koji je prethodno dao u podugovor,

- uvođenje jednog ili više novih podugovaratelja čiji ukupni udio ne smije prijeći 30% vrijednosti ugovora o nabavi neovisno o tome je li prethodno dao dio ugovora o nabavi u podugovor ili ne.

Ukoliko odabrani ponuditelj zatraži od naručitelja promjenu podugovaratelja ili uvođenje jednog ili više novih podugovaratelja, mora naručitelju dostaviti podatke (naziv ili tvrtka, sjedište, OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo) i IBAN podugovaratelja, predmet, količina, vrijednost podugovora i postotni dio ugovora o nabavi koji se daje u podugovor) te dostaviti Prilog 2. da se ne nalazi ni u jednom od slučajeva isključenja (Točka 4. Dokumentacije o nadmetanju) za novog podugovaratelja.

Sudjelovanje podizvoditelja ne utječe na odgovornost odabranog ponuditelja za izvršenje ugovora.

# PREGLED I OCJENA PONUDA

Odbor za nabavu nakon isteka roka za dostavu ponuda pregledava i ocjenjuje sadržaj podnesenih ponuda u odnosu na uvjete iz Dokumentacije za nadmetanje.

U postupku pregleda i ocjene ponuda Naručitelj vrši:

- provjeru formalne sukladnosti

- provjeru računske ispravnosti

- procjenu postojanja razloga isključenja i ispunjenja uvjeta kvalifikacije

- procjenu tehničke i materijalne sukladnosti

- evaluaciju ponuda na temelju prethodno objavljenih kriterija za odabir

# Pojašnjenje i upotpunjavanje

U postupku pregleda i ocjene ponuda NOJN može pozvati ponuditelje da u primjerenom roku koji ne smije biti kraći od 5 niti dulji od 15 kalendarskih dana pojašnjenjem ili upotpunjavanjem u vezi s dokumentima traženim u odnosu na postojanje razloga isključenja i uvjete sposobnosti te certifikate o sukladnosti s određenim normama, uklone pogreške, nedostatke ili nejasnoće koje se mogu ukloniti, pri čemu se pojašnjenje ili upotpunjavanje u vezi s navedenim dokumentima ne smatra izmjenom ponude (ako su ti uvjeti postavljeni u Pozivu).

U postupku pregleda i ocjene ponuda NOJN može pozvati ponuditelje da u roku koji ne smije biti kraći od 5 kalendarskih dana niti duži od 10 kalendarskih dana pojasne pojedine elemente ponude u dijelu koji se odnosi na ponuđeni predmet nabave. Pojašnjenje ne smije rezultirati izmjenom ponude.

# Odluka o odabiru ili poništenju

Naručitelj (NOJN) je obvezan na temelju rezultata pregleda i ocjene prijava ili ponuda odbiti:

- ponudu koja je stigla nakon roka za dostavu,

- ponudu koja je na drugom jeziku nego je navedeno u Obavijesti o nabavi i Dokumentaciji za nadmetanje,

- ponudu ponuditelja koji nije dostavio zahtjevana jamstva (ako je traženo),

- ponudu ponuditelja koji nije dokazao uvjete sposobnosti u skladu s Dokumentacijom za nadmetanje,

- ponudu koja nije cjelovita tj. ne sadrži sve elemente navedene u članku 7.1. ovog dokumenta te koju nije moguće u razumnom roku, ne kraćem od 5 dana, upotpuniti nužnim podacima ili dokumentacijom koja nedostaje u skladu s načelima jednakog tretmana i transparentnosti

- ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjive,

- ponudu koja je suprotna odredbama Dokumentacije za nadmetanje,

- ponudu u kojoj cijena nije iskazana u apsolutnom iznosu,

- ponudu u kojoj pojašnjenjem ili upotpunjavanjem sukladno ovoj dokumentaciji za nadmetanje nije uklonjena pogreška, nedostatak ili nejasnoća,

- ponudu koja ne ispunjava obvezne tehničke specifikacije određene u Dokumentaciji za nadmetanje,

- ponudu za koju ponuditelj nije pisanim putem prihvatio ispravak računske pogreške,

- ponudu koja sadrži štetne odredbe.

NOJN donosi odluku o odabiru najbolje ponude koja će minimalno sadržavati naziv i adresu odabranog ponuditelja, ukupnu vrijednost odabrane ponude, sa i bez PDV-a te datum donošenja i potpis odgovorne osobe.

NOJN će poništiti postupak nabave ako :

- nije pristigla niti jedna ponuda;

- nije zaprimio niti jednu valjanu ponudu

NOJN može poništiti postupak nabave ako:

* je cijena ponude veća od osiguranih sredstava za nabavu;
* se tijekom postupka utvrdi da je dokumentacija za nadmetanje manjkava te kao takva ne omogućava učinkovito sklapanje ugovora (primjerice, u dokumentaciji su navedene pogrešne količine predmeta nabave);
* su nastale značajne nove okolnosti vezane uz projekt za koji se provodi nabava

U slučaju poništenja postupka nabave, NOJN donosi Odluku o poništenju u kojoj će minimalno navesti predmet nabave za kojeg se donosi odluka o poništenju, obrazloženje razloga poništenja, rok u kojem će pokrenuti novi postupak za isti predmet nabave, ako je primjenjivo te datum donošenja i potpis odgovorne osobe.

NOJN će sve ponuditelje obavijestiti o konačnom odabiru, i to dostavom Odluke o odabiru najbolje ponude ili Odluke o poništenju na način koji je moguće dokazati: slanjem telefaksom i/ili poštom i/ili elektroničkim putem ili kombinacijom tih sredstava.

# JAMSTVA

Ne postoje odredbe.

# ROK, NAČIN I UVJETI PLAĆANJA

# 

Plaćanje se vrši na sljedeći način:

* 60% ugovorenog iznosa nakon potpisa ugovora
* 30% ugovorenog iznosa prije isporuke CNC stroja za obradu profila vrata
* 10% ugovorenog iznosa nakon potpisa Zapisnika o konačnom prihvatu, montaži i puštanju u rad stroja te izvršenih popratnih edukacija

**PRILOZI:**

**PRILOG 1** – Ponudbeni list

**PRILOG 2** – Izjava kojom Ponuditelj dokazuje da ne postoje razlozi isključenja

**PRILOG 3** – Izjava kojom Ponuditelj jamči da ispunjava uvjete sposobnosti

**PRILOG 4** – Podaci o zajednici ponuditelja

**PRILOG 5** – Podaci o podizvoditeljima

**PRILOG 6** – Tehničke specifikacije

**PRILOG 7** – Troškovnik

**PRILOG 8** – Popis glavnih isporuka roba